钦定古今图书集成/理学汇编/字学典/第095卷 > 曹喜
## 钦定古今图书集成/理学汇编/字学典/第095卷 > 曹喜

按王羲之《笔势传》曹喜见李斯笔势，悲叹不已，作《笔
论》一卷。

按《书断》：喜，字仲则，扶风平陵人，章帝建初中为秘书
郎。篆隶之工，收名天下。蔡邕云：“扶风曹喜，建初称善。”
卫恒云：“喜善篆，小异于李斯，邯郸淳师焉，略究其妙。
韦诞师淳而不及也。善悬针垂露之法，后世行之。”仲
则小篆隶书入妙，虽贺彦先、沈潜，乃青云之士也。
按十体书，喜善悬针法，后世行之。以此书题五经篇
目。

按《十八体书》“垂露篆”，喜之所作。以书章表奏，谓其点
缀如轻露。

按《金壶记》：“喜小篆法，垂枝浓直若薤叶。”